‏כ"ד אב תשפ"א

‏2 באוגוסט 2021

**נוהל פטור למשקל אריזות מזערי**

**(סעיף 10 לחוק להסדרת הטיפול באריזות, התשע"א-2011)**

1. **כללי**
   1. **החוק להסדרת הטיפול באריזות, התשע"א– 2011** (להלן- "החוק" או "חוק האריזות"), קובע הסדרים שנועדו לצמצם את כמות פסולת האריזות, למנוע את הטמנתה ולעודד את מיחזורה ואת השימוש חוזר באריזות.
   2. בהתאם לפרק ג' לחוק האריזות, חלות החובות הבאות על יצרן ויבואן של מוצרים ארוזים או של אריזות שירות:
      1. חובת סימון אריזות בהתאם לתקנות שייקבע השר (סעיף 5 לחוק).
      2. חובת מיחזור מוכר של פסולת אריזות (סעיף 6 לחוק).
      3. חובת דיווח ורישום לעניין פסולת האריזות שנמכרה, נאספה ו מוחזרה (סעיפים 7 ו-8 לחוק).
      4. חובת התקשרות של יצרן ויבואן עם גוף מוכר ומימון עלויותיו (סעיף 9 לחוק).
   3. לפי סעיף 10 לחוק, החובות לעיל לא יחולו על יצרן או על יבואן, שמשקל האריזות של המוצרים הארוזים או של אריזות השירות שמכר בשנה אינו עולה על **1,000 (אלף) ק"ג** (להלן "**תנאי הפטור**").
   4. על יצרן או יבואן העומד בתנאי הפטור למסור למנהל הודעה כי מתקיים בו התנאי האמור בהתאם להוראות נוהל זה.
   5. על פי החוק, על אף האמור בסעיף 10 לחוק, יצרן או יבואן העומד בתנאי הפטור רשאי להודיע למנהל כי הוא מבקש שהחובות על פי פרק ג' לחוק לעיל יחולו עליו.
   6. יצוין, כי בהתאם להוראות סעיף 11 לחוק, השר להגנת הסביבה רשאי לקבוע היטל שיוטל על יצרן או על יבואן העומד בתנאי הפטור.
   7. יצרן או יבואן שאינו מגיש הודעתו והמסמכים על פי סעיף 3 שבנוהל זה, ואינו מקיים את חובותיו על פי פרק ג' לחוק האריזות כמתואר בסעיף 1.2 יראה אותו המנהל כמפר את הוראות חוק האריזות ורשאי להטיל עליו עיצום כספי בהתאם להוראות סעיף 34 לחוק.
2. **מטרות הנוהל**
   1. לקבוע מתכונת הודעה של יצרן או יבואן למנהל על עמידה בתנאי הפטור.
   2. לקבוע מתכונת הודעה למנהל של יצרן או יבואן, העומד בתנאי לפטור, המבקש לעמוד בהוראות פרק ג' לחוק.
3. **הודעה על קיום התנאי לפטור**

על ההודעה לכלול את המסמכים הבאים:

* 1. טופס הודעה על עמידה בתנאי הפטור על פי הנוסח המצורף **כנספח א'**, חתום כדין:
* תאגיד – חתימה על ידי מורשה חתימה של החברה בתוספת חותמת.
* לעוסקים אחרים - חתימת העוסק.
  1. טופס דיווח על משקל האריזות של המוצרים הארוזים ו/או של אריזות השירות שמכר בשנה הרלוונטית, על פי מתכונת המפורסמת באתר האינטרנט עם נוהל זה. [טופס דיווח על משקל אריזות](https://portal.sviva.gov.il/community/arizot/Documents/נהלים%20חוק%20האריזות/פטורים/נהלים%20בנושא%20פטור%20למשקל%20אריזות%20מזערי/נוהל%20דיווח%20עדכון%20יוני%202020/דיווח%20פטור%20אריזות%2030062020.xlsx)
  2. טופס ההודעה למנהל, ישלח למנהל הממונה על חוק האריזות במשרד להגנת הסביבה באמצעות דואר אלקטרוני לכתובת [arizot@sviva.gov.il](mailto:arizot@sviva.gov.il). לא תתקבל הודעה למנהל במתכונת אחרת.
  3. ההודעה למנהל עבור שנה קלנדרית מסוימת תועבר **עד ה-30 ביוני בשנה הקלנדרית שלאחריה**.
  4. המנהל, או מי מטעמו, רשאי לדרוש פרטים או מסמכים נוספים, ככל שיראה לנכון, לשם בדיקת ההודעה בדבר משקל אריזות מזערי.

1. תוך שבועיים מיום קבלת ההודעה המלאה, החתומה בהתאם לנוהל זה, ישלח בדואר אלקטרוני אישור קבלת ההודעה. נוסח ההודעה מצורף כ**נספח ב'** לנוהל זה.
2. נוהל זה נכון ליום 2 באוגוסט 2021 ומחליף נוהל קודם שפורסם ביום 1 בדצמבר 2013 ויתעדכן מעת לעת.

נספח א'

**הודעה בדבר משקל אריזות מזערי לשנת\_\_\_\_\_\_\_\_\_\_\_\_**

**לפי סעיף 10 לחוק הסדרת הטיפול באריזות, התשע"א-2011**

1. פרטי המודיע:

**שם היצרן/יבואן: \_\_\_\_\_\_\_\_\_\_\_\_\_\_ מספר מזהה (ח.פ/ע.מ):\_\_\_\_\_\_\_\_\_\_\_\_\_**

**אופי פעילות:\_\_\_\_\_\_\_\_\_\_\_\_\_\_\_\_\_\_\_\_\_**

**כתובת מלאה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**כתובת למשלוח דואר:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**שם איש קשר:\_\_\_\_\_\_\_\_\_\_\_\_\_\_**

**טלפון:\_\_\_\_\_\_\_\_\_\_\_\_\_\_ טלפון נייד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**דואר אלקטרוני:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. פרטי ההודעה

ההודעה

**אני הח"מ \_\_\_\_\_\_\_\_\_\_\_\_ מספר זהות \_\_\_\_\_\_\_\_\_\_ תפקיד:\_\_\_\_\_\_\_\_\_\_\_\_\_\_\_\_\_\_\_ מורשה חתימה מטעם \_\_\_\_\_\_\_\_\_\_\_\_ מודיע בזאת כי בשנת \_\_\_\_\_\_\_\_\_\_\_\_\_ משקל האריזות של המוצרים הארוזים ו/או של אריזות השירות (כהגדרתם בחוק) שמכר התאגיד/ העוסק לא עלה על 1,000 ק"ג.**

**יש לסמן במידה והיצרן/יבואן מבקש כי הוראות פרק ג' לחוק האריזות יחולו לגביו:**

**€ על אף האמור לעיל, אני מבקש שהוראות פרק ג', סעיפים 5-9 לחוק להסדרת הטיפול באריזות, התשע"א- 2011 יחולו עלי, ואפעל לקיים חובותיי בהתאם להוראות החוק, ובכלל זה התקשרות עם גוף מוכר.**

**שם יצרן/יבואן \_\_\_\_\_\_\_\_\_\_\_\_\_\_\_\_\_ מספר מזהה (ח.פ/ ע.מ) \_\_\_\_\_\_\_\_\_\_\_\_\_\_\_\_**

**שם החותם \_\_\_\_\_\_\_\_\_\_\_\_\_\_\_\_\_ תפקיד \_\_\_\_\_\_\_\_\_\_\_\_\_\_\_**

**תאריך \_\_\_\_\_\_\_\_\_\_\_\_\_\_\_\_\_**

נספח ב'

לכבוד:

שם היצרן/יבואן:\_\_\_\_\_\_\_ מספר מזהה:\_\_\_\_

כתובת:\_\_\_\_\_\_\_\_\_

הנדון: אישור קבלת הודעה על עמידה בתנאי הפטור למשקל אריזות מזערי לשנת \_\_\_\_\_\_

הנני לאשר כי הודעה על עמידה בתנאי הפטור למשקל אריזות מזערי לשנת \_\_\_\_\_ לפי סעיף 10 לחוק להסדרת הטיפול באריזות התשע"א 2011, עבור היצרן/יבואן \_\_\_\_\_\_\_\_\_\_\_ **(ח.פ/ע.מ)** \_\_\_\_\_\_\_ התקבלה במשרד להגנת הסביבה אצל מנהל האריזות.

המנהל או מי שהוא הסמיכו לכך רשאי לעיין ברישומים, לקבל העתק מהם ומסמכים נוספים ככל שיראה לנכון לשם בדיקת ההודעה. כמו כן, מנהל האריזות שומר לעצמו הזכות לערוך ביקורות חשבונאיות ברישומי המודיע בכל עת ככל שיידרש.

בברכה,